Loeiza an Duigoù

Loeiza an Duigoù, bet ganet e Kemperle d'ar 24 a viz Meurzh 1993, zo ur skrivagnerez vrezhonek. Sekretourez bodad-lenn brezhonek Kemper eo abaoe 2022.

 Buhez  
Desavet eo bet e brezhoneg gant he zad, Klaod an Duigoù, ha skoliataet gant Diwan. Tapout a reas un aotreegezh war ar brezhoneg e Skol-veur Roazhon II. Aet eo da chom d'ar Vro Vigoudenn . Labouret he deus e skolioù Diwan .

Divizet he deus klask bevañ diwar he fluenn en ur ginnig atalieroù-skrivañ, en ur sevel ar podkast kentañ e brezhoneg evit ar vugale, hag en ur skrivañ ur romant e gallegttps://www.ouest-france.fr/culture/livres/poltred-loeiza-an-duigou-pluenn-frank-ha-faltazius-47c5df22-deaf-11ed-8876-51122d90141b Loeiza Alle, Loeiza an Duigou, pluenn frank ha faltazius. E-barzh Bretons, 25 a viz Ebrel 2023..

C'hoant bezañ ar skrivagnerez vrezhonek a-vicher gentañ
Abaoe 2019 e talc'h da « vevañ war nebeut », a-drugarez d’he fluenn ha d’un nebeud kevratoù, hag e embann e ra ur vicher wir : « Ur vicher eo, labourat a ran ingal war ma skridoù. Hag an holl a c’hell deskiñ skrivañ, n’eo ket hepken un nebeud tud donezonet hag a c’hell hen ober! ». « Sot ‘vefen ma ne skrivfen ket. Pe drammet, sur. Diaes ‘vefe din kavout ur plas er bed-mañ ! Ne m’efe ket gouezet peseurt micher all ober. »

Skrivañ a ra evit ar grennarded ha pouezañ a ra evit ma vo priziet gwelloc'h an doare-lennegezh-se, « padal eo ret deskiñ skrivañ evit ar re yaouank ». Hag eo kadarn ivez : « Me soñj din e c’heller kontañ traoù nevez, memes gant istorioù a zo bet skrivet mil gwech dija. »

Ma skriv e galleg a-wezhioù e kav gwelloc'h sevel istorioù e brezhoneg : « Un dibab politikel eo ivez. Un doare da vevañ e brezhoneg hep goulenn asant ar C’hallaoued ».

 Oberiantiz lennegel 
Skrivañ a ra evit ar re yaouank evit an tiez-embann Al Liamm ha Keit Vimp Bev. Kemeret he deus perzh e Priz ar Yaouankiz. Tremenet he deus div sizhunvezh en un annez arzel e tour-tan Roc'h Gored e Plougerne (Bro-Leon) asambles gant ar skeudennerez Anna Duval-Guennoc. Ar chomadenn-skrivañ gentañ graet e brezhoneg eo war an doare-lennegezh-se, war an enezenn-se, diwar atiz Al Liamm  hag ivez À Plouguerneau, Loeiza et Anna : une création en breton sur l'Île Wrac'h. E-barzh Le Télégramme, 7 a viz C'hwevrer 2022.. E-kerzh ar chomadenn-se he doa skrivet Tan de’i, ur romant faltazi hag a gont istor krennarded o vevañ darvoudoù iskis en ul labouradeg alumetez en . Meneget eo bet evit Prizioù dazont ar brezhoneg 2023 e rummad brezhoneger-ez ar bloaz Le Télégramme, 7 a viz C'hwevrer 2022. Aet eo ar maout ganti evit priz Langleiz 2024, e saloñs Karaezouest-france.

Oberennoù
 Rampo, Al Liamm, 2020.
 13, straed ar Skav-gwrac'h, Keit Vimp Bev, 2020.
 Oremuz, Keit Vimp Bev, 2021.
 Ar merc'hed e oberenn Youenn Drezen. E-barzh A-stroll, E koun Youenn Drezen (1899-1972) dindan renerezh Bernez Rouz, Al Lanv, 2022.
 Tan de’i, skeudennaouet gant Anna Duval-Guennoc, Al Liamm, 2023, 166 p.
 Penaos on deuet da vezañ ur gwaz dindan un nozvezh, podkast, Heklev, Gouere 2023, 17'29".
 Kali Torrdent, Al Liamm, eil trimiziad, 2024, 110 p.
 Marc'heg Thelo, kontadenn, Embannadurioù Goater, Gwengolo 2024, 28 p.
 Enorioù
 Trede priz « Brezhonegerez ar bloaz » er Prizioù 2023.
 Priz Langleiz evit Kali Torrdent, saloñs al levrioù, Karaez, 2024.

 Levrlennadur 
 À Plouguerneau, Loeiza et Anna : une création en breton sur l'Île Wrac'h. E-barzh Le Télégramme, 7 a viz C'hwevrer 2022.
 Loeiza Alle, Loeiza an Duigou, pluenn frank ha faltazius. E-barzh Bretons, 25 a viz Ebrel 2023.

Notennoù ha daveennoù

Rummad:Ganedigezhioù 1993
Rummad:Lennegezh yaouankiz brezhonek
Rummad:Skrivagnerezed brezhonek
Rummad:Skrivagnerien Breizh